
Anexa nr.1
la Ordinul MMPSF
nr.187 din 11.10.2016


Regulile interne 
de informare, consultare și participare în procesul de elaborare și adoptare 
a deciziilor în cadrul Ministerului Muncii, Protecției Sociale și Familiei

                                                      I. Dispoziții generale
1. Regulile interne de informare, consultare și participare în procesul de elaborare și adoptare a deciziilor (în continuare – regulile interne) în cadrul Ministerului Muncii, Protecției Sociale și Familiei (în continuare Ministerul) determină procedurile de organizare a consultărilor publice și stabilesc atribuțiile subdiviziunilor structurale ale Ministerului în procesul consultărilor publice.
     Regulile interne sînt elaborate în baza prevederilor Hotărîrii Guvernului nr. 967 din 9 august 2016 cu privire la mecanismul de consultare publică cu societatea civilă în procesul decizional.
2. Procesul de informare, consultare și participare va fi organizat în conformitate cu prevederile Legii nr.239-XVI din 13 noiembrie 2008 privind transparența în procesul decizional și Legii nr.982-XIV din 22 mai 2000 privind accesul la informație.
3. Responsabilitatea de asigurare a transparenței în procesul decizional le revine tuturor subdiviziunilor structurale ale Ministerului, participante la procesul de elaborare a politicilor, numite în continuare subdiviziuni-autor.
4. Prevederile prezentului Ordin nu se extind asupra:
	a) proiectelor de decizii și ședințelor din cadrul Ministerului care conțin sau în cadrul cărora sunt examinate informații oficiale ci accesibilitate limitată;
	b) proiectelor de acte normative și administrative care au ca obiect modificarea actelor în vigoare sub aspect redacțional, fără a schimba conceptul sau impactul acestora;
	c) ședințelor operative convocate de ministru.
				II. Atribuțiile subdiviziunilor-autor
5. Pentru asigurarea transparenței în procesul decizional din cadrul Ministerului subdiviziunile-autor îndeplinesc următoarele atribuții:
	- elaborează lista părților interesate de proiectul de decizie, care vor fi consultate în funcție de obiectul și sfera de aplicare a proiectului;
	- prezintă proiectele de decizii administratorului conținutului informațional – Serviciului de informare şi comunicare cu mass-media – care, ulterior, urmează a fi plasate pe pagina oficială a Ministerului;
	-  identifică modalitățile optime de consultare publică;
	- informează părțile interessate despre inițierea elaborării deciziei și desfășurarea consultărilor publice;
	- întocmesc procesele-verbale ale ședințelor publice organizate în procesul de consultare;
	- elaborează sinteza recomandărilor presentate de părțile participante în procesul de consultare;
 	- întocmesc dosarul privind elaborarea proiectului de decizie;
	- transmit în adresa coordonatorului procesului de consultare publică – Direcției analiză, monitorizzare și evaluare a politicilor – a informației necesare pentru întocmirea raportului anual privind transparența în procesul decizional;
	- asigură plasarea deciziilor aprobate pe pagina oficială a Ministerului.
6. Conducătorii subdiviziunilor-autor veo desemna o persoană responsabilă pentru desfășurarea procedurilor de consultare din cadrul subdiviziunilor respective.
		III. Atribuțiile coordonatorului procesului de consultare publică
7. Coordonatorul procesului de consultare publică exercită următoarele atribuții:
	- monitorizează respectarea cerințelor de asigurare a transparenței în procesul de elaborare și adoptare a proiectelor de decizii;
	- elaborează raportul anual privind asigurarea transparenței procesului de cizional în cadrul Ministerului;
	- publică raportul anual pe pagina oficială a Ministerului.
                     IV. Transparența procesului de informare și consultare publică
                                               Informarea în procesul decizional
8. Informarea generală se efectuează prin publicarea obligatorie a informaţiei pe pagina web oficială a Ministerului, pe portalul www.particip.gov.md, precum şi prin difuzarea, după caz, a unui comunicat de presă în mijloacele de informare centrale sau locale.
9. Informarea părților interesate cu privire la iniţierea elaborării proiectelor de decizii se realizează cu cel puţin 15 zile lucrătoare înainte de consultarea proiectului de decizie de către subdiviziunea-autor.
10. Pentru facilitarea accesului părţilor interesate la informaţia privind procesul decizional pe pagina web oficială a Ministerului este creat compartimentul dedicat transparenţei decizionale, unde se plasează informaţia cu privire la:
    1) regulile interne privind procedurile de informare, consultare şi participare în procesul decizional (aprobate prin Ordinul Ministrului);
    2) informaţia privind numele, prenumele, funcţia şi numărul de contact al persoanei responsabile de procesul decizional;
   3) anunțurile privind inițierea elaborării deciziei sau retragerea unui proiect din procesul de elaborare;
   4) anunțul privind organizarea consultării publice; 
   5) proiectele de decizii şi materialele aferente acestora, precum şi deciziile adoptate;
   6) rezultatele consultării publice (procese-verbale ale întrunirilor publice consultative, sinteza recomandărilor);
  7) raportul anual al MMPSF privind transparenţa procesului decizional;
    8)  alte informaţii relevante.
	                                   Consultările publice
11. Consultarea publică în cadrul procesului decizional este iniţiată şi desfăşurată de către subdiviziunea-autor, cu anunţarea persoanei responsabile de coordonarea procesului de consultare publică.
12. Procedura de consultare a proiectului de decizie elaborat se sincronizează cu etapa de avizare a acestuia de către autorităţile publice şi instituţiile publice interesate.
13. Informaţia despre organizarea consultărilor publice privind proiectul de decizie este prezentată în forma unui anunţ, însoţit de proiectul deciziei şi materialele aferente acestuia (note informative comprehensive, studii analitice, analize ex-ante, tabele de concordanţă cu legislaţia comunitară, alte materiale care au stat la baza elaborării proiectului de decizie etc.), conform anexei la prezentele Reguli.
14. După iniţierea procesului de elaborare a deciziei, Ministerul, în termen de cel mult 15 zile lucrătoare va plasa anunţul respectiv pe pagina sa oficială și pe pagina web www.particip.gov.md.
15. Anunţul privind organizarea consultărilor publice şi materialele aferente sînt făcute publice cu cel puţin 15 zile lucrătoare înainte de definitivarea proiectului de decizie. 
16. Anunţul privind organizarea consultărilor publice va fi retras de pe pagina web oficială a Ministerului doar după ce va fi plasat un alt anunţ despre retragerea proiectului de decizie supus procedurilor de consultare publică, indicîndu-se motivul.

17. Procesul de consultare publică cuprinde următoarele etape:
    1) determinarea proiectului deciziei care urmează a fi supus consultării publice;
    2) identificarea subdiviziunii-autor responsabile;
    3) identificarea părţilor interesate pe domeniile de activitate;
    4) selectarea modalităţilor de consultare publică;
    5) estimarea costurilor consultării publice;
    6) anunţarea organizării consultărilor publice;
    7) recepţionarea şi analiza recomandărilor, precum şi întocmirea sintezei recomandărilor, cu acceptarea sau neacceptarea lor;
    8) definitivarea proiectului de decizie în baza recomandărilor parvenite.
18. Modalităţile de consultare publică sînt selectate și utilizate separat sau cumulativ:
    1) solicitarea opiniilor societăţii civile, experţilor, asociaţilor profesionale, mediului academic;
    2) instruirea grupurilor de lucru permanente sau ad hoc;
    3) organizarea dezbaterilor publice;
    4) desfăşurarea audierilor publice;
    5) realizarea sondajelor publice;
    6) alte modalităţi de consultare publică.

19. Subdiviziunea-autor înregistrează toate recomandările părţilor interesate parvenite pe parcursul desfăşurării consultării publice a proiectului de decizie şi le include în sinteza recomandărilor.
20. Termenul de prezentare a recomandărilor asupra proiectelor de decizii va constitui cel puţin 10 zile lucrătoare de la data mediatizării anunţului referitor la iniţierea elaborării deciziei sau de la data mediatizării anunţului privind organizarea consultărilor publice. La solicitarea părţilor interesate, Ministerul poate prelungi termenul de presentare a recomandărilor.
21. Subdiviziunea-autor analizează recomandările parvenite şi decide asupra acceptării sau respingerii fiecărei recomandări în parte, sistematizîndu-le într-o sinteză privind consultarea proiectului de decizie, întocmită în forma unui tabel. În cazul unei decizii de respingere a recomandărilor, aceasta se argumentează temeinic.
22. Sinteza recomandărilor recepţionate se plasează pe pagina web oficială a Ministerului şi/sau se difuzează în mass-media centrală sau locală, după caz.
23. În caz de retragere a unui proiect de decizie din procesul de consultare publică, subdiviziunea-autor plasează anunţul despre retragere pe pagina web oficială a Ministerului, indicînd motivul.
24. După finalizarea consultării publice a proiectului deciziei, subdiviziunea-autor întocmeşte un dosar privind elaborarea proiectului de decizie, în care se includ:
    1) anunţul de iniţiere a elaborării deciziei;
    2) anunţul de organizare a consultării publice;
    3) proiectul deciziei;
    4) materialele aferente proiectului de decizie (note informative, alte informaţii relevante);
    5) procesele-verbale ale întrunirilor de consultare publică;
    6) recomandările parvenite şi sinteza acestora.
V. Transparența procesului de adoptare a deciziilor
25. Deciziile adoptate de către Minister şi supuse consultării publice vor fi făcute publice și în conformitate cu Legea nr. 982-XIV din 11 mai 2000 privind accesul la informaţie. 
26. Şedinţele, în cadrul cărora se examinează şi se adoptată deciziile sînt publice, cu excepţia cazurilor în care la şedinţe sînt examinate sau audiate informaţii oficiale cu accesibilitate limitată. Argumentarea desfăşurării şedinţelor închise va fi făcută publică.
27. Limitarea accesului persoanelor interesate va fi admisă doar la acele şedinţe sau părţi ale şedinţei în care, conform ordinii de zi, urmează să fie examinate decizii sau comunicate informaţii oficiale cu accesibilitate limitată, conform Legii privind accesul la informație.
28. Data, ora şi adresa unde se va desfăşura şedinţa publică şi ordinea de zi a acesteia vor fi anunţate de Minister în prealabil, cu cel puţin 3 zile lucrătoare.    
29. La şedinţele publice este asigurat accesul reprezentanţilor mijloacelor de informare în masă, care pot retransmite on-line lucrările şedinţelor respective.
30. Rezultatele şedinţelor respective sînt făcute publice, prin publicarea acestora pe pagina web oficială a Ministerului.
VI. Raportul privind transparența în procesul decizional
31. Raportul anual privind transparența în procesul decizional este elaborat de coordonatorul procesului de consultare publică, cu contribuția tuturor subdiviziunilor Ministerului implicate în elaborarea proiectelor de decizii și organizarea ședințelor publice de adoptare a proiectelor de decizii. 
32. Raportul anual privind transparenţa în procesul decizional va fi făcut public, fiind plasat pe pagina oficială a Ministerului, la rubrica ”Transparență”, nu mai tîrziu de sfîrşitul lunii ianuarie a anului imediat următor anului de referinţă.

















Anexă 
la Regulile interne în procesul de 
consultare publică a deciziilor 

ANUNŢ-TIP
privind organizarea consultării publice a proiectului de decizie

Ministerul Muncii, Protecției Sociale și Familiei  iniţiază, începînd cu data de ………,
consultarea publică a proiectului de lege/proiectului de hotărîre/proiectului de ordin etc........................................................................................................... 
(denumirea proiectului)  
Scopul proiectului este ............................................................................................
Necesitatea elaborării şi adoptării proiectului de decizie este .................................
..................................................................................................................................
Prevederile de bază ale proiectului sînt ...................................................................
Beneficiarii proiectului de decizie sînt ....................................................................
Rezultatele scontate ca urmare a implementării deciziei supuse consultării publice sînt...............................................................................................................
Impactul estimat al proiectului de decizie este.......................................................
Proiectul de decizie este elaborat în conformitate cu legislaţia în vigoare....................................................................................................................., 
(denumirea documentelor relevante)
prevederile corespondente ale legislaţiei comunitare ..............................................
şi cu tratatele internaţionale la care Republica Moldova este parte
.................................................................................................................................. 
(denumirea documentelor relevante)
Recomandările pe marginea proiectului de decizie supus consultării publice pot fi expediate pînă pe data de ......................., pe adresa dnei/dl............................., pe adresa electronică: ................................., la numărul de telefon ........................
sau pe adresa.....................................................................................................
                                       (adresa sediului MMPSF)
Proiectul deciziei.......................................................................................... şi nota
(denumirea)
[bookmark: _GoBack]informativă (după caz, studii analitice, acte de analiză a impactului de reglementare, alte materiale care au stat la baza elaborării proiectului de decizie etc.) sînt disponibile pe pagina web oficială a MMPSF .......................................................... 
                                                                     (adresa)

